《梁自献潘孟与邀游金粟泉分赋 其二》
明代·李之世

一泓如许湛圆流，却向溟波岛面浮。海有咸潮泉脉贵，井飘金粟地灵幽。

千年墓碣精魂语，万斛骊光罔象游。呼起端明还共酌，冷风人醉宋亭秋。

作者简介：李之世，字长度，号鹤汀。新会东亭人。以麟子。明神宗万历三十四年（一六〇六）举人。晚年始就琼山教谕，迁池州府推官。未几移疾罢归。著作极多，有《圭山副藏》、《剩山水房漫稿》、及《北游》、《南归》、《雪航》、《家园》、《泡庵》、《朱崖》、《息庵》、《水竹洞》、《不住庵》诸集。